Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 600

6. Szervezi az egyéni és csoportos foglalkoztatásokat, az ellátásban részesülők rehabilitációját. A szociális gondozó és szervező legyen képes: — megtervezni, megszervezni a fizikai és szellemi képességek megtartásának, fejlesztésének formáit, — biztosítani a programok anyagi, tárgyi, személyi feltételeit, — figyelembe venni az ellátásban részesülő testi és lelki terhelésének határait, — a foglalkoztatás segítségével az ellátásban részesülő fizikai és szellemi képességeinek fenntartására, fejlesztésére, — tanácsot adni és elősegíteni az egészséges életmód, a lelki egészség kialakítását, a kiegyensúlyozott, harmonikus élet fenntartását, — felismerni a szabadidő célszerű eltöltésének hatását az ember biológiai-pszichés állapotára, — az ellátásban részesülők igényeit figyelembe vevő szabadidős foglalkozások, ünnepi programok szervezésére, — az ellátásban részesülő igényeihez és meglévő (fejleszthető) képességeihez igazodva megtanítani az ellátásban részesülőt új munka és szabadidős tevékenységekre, — megérteni a habilitáció és rehabilitáció fogalmát, jelentőségét, — alkalmazni az alapvető rehabilitációs, mozgást elősegítő gyógyászati segédeszközöket, azok használatát, — alkalmazni a gyógyászati segédeszközök beszerzéséhez szükséges társadalombiztosítási támogatásokat leíró jogszabályokat, — felíratni, kiváltani és beszerezni a szakember által javasolt gyógyászati segédeszközöket, — gyógytornász tanácsai szerint alkalmazni a gyógyászati segédeszközöket, eljárásokat, — az ellátásban részesülőt és a családtagokat megtanítani az eszközök használatára, — irányítani és értékelni a napi foglalkoztatási programokat.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes